ร้านนี้เป็นหนึ่งในร้านกาแฟสวยหรูเลยครับ บรรยากาศร้านดีจริงๆ ตกแต่งทุกอย่างได้ลงตัว นั่งชิวให้เวลามันผ่านไปได้นานๆเลยละครับ ถ้าอากาศดี ลมเย็นๆ นั่งด้านนอกก็โอเคเลยนะ หรือถ้าร้อนๆก็หลบมานั่งแอร์ด้านในเย็นสบาย มี Wifi แรงๆไว้ให้ลูกค้าเพลินได้ทั้งวัน

ร้านจะอยู่เลยพัทยาใต้มาอีกครับ วิ่งผ่านแยกเทพประสิทธิ์ เลยไปไม่ถึง 1 กิโลเมตร สังเกตุป้ายร้านทางขวามือครับ แล้ววิ่งเลยไปกลับรถตรงแถวๆ Makro 

เครื่องดื่มทำได้ยอดเยี่ยมครับ ได้ชิมอยู่หลายอย่าง กาแฟนี่ใช่เลย เข้ม นุ่มและหอม ไม่ต้องเติมอะไร โกโก้ร้อนก็แจ๋ว นุ่มนวล หอม หวานมัน
บลูเบอรี่โซดา หวานเย็น ซาบซ่ามากๆ ชื่นใจๆ
เค้กบลูเบอรี่ชีสเค้ก อร่อยมากๆเลย ชอบๆๆๆ
Banana Pancake  แป้งนุ่มเนียน อร่อยดีนะ ให้กล้วยมาเยอะจัง ทานคู่กับไอศครีม
Honey Toast จานนี้แพงสุด แล้วก็ไม่ชอบสุด เหมือนมันจะหวานเกินไปครับ เลี่ยนมากๆอะ เป็นจานเดียวเลยที่ไม่ชอบ แต่ที่เหลือโอเคครับ

เป็นร้านที่อยากแนะนำมานั่งกันครับ ราคาอาจจะสูงนิดนึง แต่ก็ยังรับได้ แลกกับบริการดีๆ สถานที่แจ๋วๆ บรรยากาศแจ่มๆ
กาแฟหอมๆ เค้กก็อร่อยจังๆ (ยกเว้นฮันนี่โทส) คำนวนแล้วก็คุ้มค่าละคร้าบบบบ